Hotărârea Curții (Camera întâi) din 23 octombrie 2025 (cerere de decizie preliminară formulată de Korkein hallinto-oikeus – Finlanda) – în procedura inițiată de A Oy
(Cauza C-232/241, Kosmiro2 )
[Trimitere preliminară – Fiscalitate – Sistemul comun al taxei pe valoarea adăugată (TVA) – Directiva 2006/112/CE – Operațiuni impozabile – Scutire referitoare la acordarea de credite – Articolul 135 alineatul (1) litera (b) – Scutire referitoare la operațiuni financiare – Recuperarea creanțelor – Articolul 135 alineatul (1) litera (d) – Factoring cu vânzare de creanțe – Factoring cu ipotecă mobiliară]
Limba de procedură: finlandeza
Instanța de trimitere
Korkein hallinto-oikeus
Părțile din procedura principală
Recurentă: A Oy
cu participarea: Veronsaajien oikeudenvalvontayksikkö
Dispozitivul
Articolul 2 alineatul (1) litera (c) și articolul 9 alineatul (1) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată
trebuie interpretate în sensul că,
în ceea ce privește o activitate de factoring cu vânzare de creanțe, în cadrul căreia factorul degrevează clientul de operațiunile de recuperare a creanțelor și de riscul de neplată a acestora,
comisionul de finanțare care remunerează serviciul de recuperare a creanțelor a cărui valoare este cu atât mai mare cu cât termenul de plată este mai lung și nivelul de risc asumat de acesta este mai semnificativ și
comisionul de constituire a dosarului plătit de client, care corespunde cuantumului forfetar achitat pentru pregătirea sistemului de factoring și acoperă, în special, costul demersurilor legate de respectarea obligațiilor care decurg din legislația aplicabilă în materie de spălare de bani,
constituie contravaloarea efectivă a prestărilor de servicii care intră în domeniul de aplicare al acestei directive.
Articolul 135 alineatul (1) literele (b) și (d) din Directiva 2006/112
trebuie interpretat în sensul că
comisionul de finanțare care remunerează serviciul de recuperare a creanțelor, a cărui valoare este cu atât mai mare cu cât termenul de plată este mai lung și nivelul de risc asumat de factor este mai semnificativ și
comisionul de constituire a dosarului plătit de client, care corespunde cuantumului forfetar achitat pentru pregătirea sistemului de factoring și acoperă, în special, costul demersurilor legate de respectarea obligațiilor care decurg din legislația aplicabilă în materie de spălare de bani,
percepute de factor în cadrul unei activități de factoring cu vânzare de creanțe precum cea vizată în răspunsul care figurează la punctul 1 din dispozitiv sau de factoring cu ipotecă mobiliară, caracterizată prin faptul că factorul se ocupă de recuperarea și de încasarea creanțelor în cauză care, fără a fi transferate factorului menționat, sunt utilizate ca garanție a finanțării furnizate de acesta clientului, constituie contrapartida unei prestații unice și indivizibile de recuperare a creanțelor, supusă taxei pe valoarea adăugată.
Articolul 135 alineatul (1) litera (d) din Directiva 2006/112
trebuie interpretat în sensul că
excepția referitoare la „recuperarea creanțelor”, prevăzută de această dispoziție, prezintă un caracter necondiționat și suficient de precis pentru a avea efect direct și, prin urmare, poate fi invocată de particulari în fața instanțelor naționale împotriva statului.
____________
1     JO C, C/2024/3447.
1     Numele prezentei cauze este un nume fictiv. El nu corespunde numelui real al niciuneia dintre părțile din procedură.